[bookmark: _GoBack]ИНСТИТУТЪТ ЗА ЛИТЕРАТУРА КЪМ БАН ОБЯВЯВА КОНКУРС ЗА ПРИЕМ НА РЕДОВНИ И ЗАДОЧНИ ДОКТОРАНТИ ЗА УЧЕБНАТА 2026 – 2027 г. в съответствие със Заповед на Председателя на БАН № I-167 от 17.07.2026 г.

В срок от 14.08.2026 г. до 13.10.2026 г. включително кандидатите подават молба за участие в конкурса до директора на Института за литература по следните научни специалности:

2.1. Филология (Българска литература (Стара българска литература) – 1 редовна докторантура;
2.1. Филология (Българска литература (Литература на Българското възраждане) – 1 редовна докторантура;
2.1. Филология (Българска литература (Нова и съвременна българска литература) – 1 редовна докторантура;
2.1. Филология (Литература на народите на Европа, Америка, Африка, Азия и Австралия) – 1 редовна докторантура;
2.1. Филология (Руска литература) – 1 редовна докторантура.


НЕОБХОДИМИ ДОКУМЕНТИ ЗА КАНДИДАТСТВАНЕ:

1. Заявление до директора на Института за литература към БАН, в която кандидатите посочват: 
· професионалното направление (със съответния шифър), специалността (специалностите) и акредитираната докторска програма, за която кандидатстват;
· чуждия език, по който ще държат втория конкурсен изпит.
2. Автобиография;
3. Диплома за придобита образователно-квалификационна степен „магистър“ с приложението (или нотариално заверено копие от нея);
4. Удостоверение за признато висше образование, ако дипломата е издадена от чуждестранно висше училище;
5. Декларация на основание §5 от Доп. разпоредби на ПМС 90/26.05.2000 г., че не са зачислявани в редовна докторантура в друго висше училище или научна организация (образец на декларацията може да се бъде свален от тук).
6. Кандидатите могат да прилагат и други документи, удостоверяващи техните интереси и постижения в съответната научна област;
7. Платежно нареждане (или копие) за платена такса в размер на 20,45 евро по банковата сметка на Център за обучение при БАН: Банкова сметка: 
УНИ КРЕДИТ БУЛБАНК IBAN: BG12UNCR 96603120 715116
Основание за плащане: Такса Канд. докт. изпит
При превод от сметка, която не е на името на кандидат-докторанта, моля да се попълнят и неговите три имена. Желаещите могат да получат своята фактура при явяването си на изпита по език на адрес бул. „Цариградско шосе” № 125, бл. 26 Б, 2-ри етаж или да се свържат с ЦО.

Кандидатите, на които към момента на кандидатстване не е издадена диплома за придобита образователно-квалификационна степен „магистър“, представят уверение от висшето училище за успешно завършено обучение и положен държавен изпит (или защитена дипломна работа). 

Кандидатите се уведомяват писмено за допускането или недопускането им (мотивирано) до конкурса най-късно до 27.10.2026 г. Уведомлението съдържа датата и утвърдения конспект за изпита по специалността.

До 03.11.2026 г. директорите на научните звена назначават изпитни комисии.

До 03.11.2026 г. кандидатите се уведомяват за точния час и мястото на провеждане на писмения и устния конкурсен изпит по специалността, ако тази информация не е дадена в уведомлението за допускането им до конкурса.

До 05.11.2026 г. научните звена представят в Центъра за обучение при БАН поименен списък на допуснатите кандидати по образец.

Конкурсните изпитите ще се проведат в следните периоди:

По специалността: от 30.11.2026 г. до 04.12.2026 г.
По чужд език: от 07.12.2026 г. до 11.12.2026 г.

Датата и часът на изпита по чужд език се определят от Центъра за обучение при БАН при представяне на протокол за успешно положен изпит по специалността. До изпит по чужд език се допускат кандидатите, получили средна оценка от писмения и устния изпит не по-ниска от „много добър“ 4.50 съгласно чл. 3, ал. 13 от Правилника за условията и реда за придобиване на научни степени и за заемане на академични длъжности в БАН. 

